google/wiki40b huggingface dataset:
Temuera Morrison

Awal hidup

Temuera lahir di Rotorua, Pulau Utara New Zealand kepada Hana Stafford/Morrison dan Laurie Morrison, seorang pemuzik. Beliau berdarah kacukan Māori, Scotland dan Ireland. Beliau ada seorang kakak, Taini Morrison yang merupakan penari kapa haka tradisional; beliau juga ada seorang bapa saudara pemuzik dan penghibur terkenal iaitu Sir Howard Morrison.
Beliau bersekolah di Wesley College, Auckland dan Western Heights High School di Rotorua.
Bahasa perihal halaman

Bahasa perihal halaman (Page description language - PDL) ialah bahasa yang memerihalkan wajah sesuatu halaman bercetak pada tahap yang lebih tinggi daripada peta bit output yang sebenar. Satu istilah yang bertindih dengan istilah itu ialah bahasa kawalan pencetak (PCL) tetapi ia harus tidak dikelirukan sebagai merujuk hanya kepada PCL Hewlett-Packard. PostScript, salah satu bahasa perihal halaman yang paling terkenal, ialah sebuah bahasa pengaturcaraan yang lengkap, berbanding dengan kebanyakan PDL yang tidak cukup lengkap untuk dianggap sebagai sebuah bahasa pengaturcaraan. Bahasa markap perihal halaman ialah penyesuaian bahasa markap PDL.
{Bahasa perihal halaman merupakan strim data teks atau data perduaan. Dari segi prinsip, strim data yang sama boleh dipergunakan banyak kali untuk menjanakan banyak salinan imej yang sama. Ia tidak sama dengan grafik antara muka pengaturcaraan penggunaan (API), seperti Antara Muka Peranti Grafik (GDI) dan OpenGL, yang boleh dipanggil oleh perisian untuk menjanakan output grafik.
Kühsen

Kühsen merupakan sebuah kawasan perbandaran terletak di daerah Herzogtum Lauenburg, Schleswig-Holstein, Jerman.
Bendera Bulgaria

Bendera Bulgaria (Bahasa Bulgaria: знаме на България, zname na Balgariya) ini digunakan oleh pemerintahan sejak berakhirnya Perang Rusia-Turki (1877–1878), apabila Bulgaria memperoleh kemerdekaannya. Reka bentuknya merupakan jalur mendatar tiga warna putih, hijau, merah.
Zaskia Adya Mecca

Kerjaya

Zaskia memulakan kerjaya sebagai model, memenangi tempat kedua dalam Model Kawanku pada tahun 2001. Beliau kemudiannya ditawarkan peranan sokongan dalam opera sabun Senandung Masa Puber dan Cinta SMU.
Zaskia membintangi opera sabun Kiamat Sudah Dekat, yang diarahkan oleh Deddy Mizwar. Beliau juga telah muncul dalam Lorong Waktu, Munajah Cinta, Aqso dan Madina, Dibalik Jilbab Zaskia dan Para Pencari Tuhan, Musim 1-6.
Pada akhir Disember 2006, Zaskia membintangi filem televisyen di TVRI bertajuk Ibunda, yang diarahkan oleh Rudi Imam. Pada tahun 2007, beliau muncul dalam filem-filem agama Kun Fayakuun dan Ayat-Ayat Cinta, berdasarkan novel dengan nama yang sama oleh Habiburrahman El Shirazy. Beliau juga telah muncul dalam Doa Yang Mengancam dan Sang Pencerah.

Kehidupan peribadi

Zaskia berkahwin dengan pengarah filem Indonesia, Hanung Bramantyo pada 14 September 2009. Pasangan ini mempunyai tiga cahaya mata.
Bandar Victoria

Sejarah

Sejaka abad ke-15, bandar ini telah berada dibawah pemerintahan empayar Brunei. Namun, Sultan Omar Ali Saifuddin II telah menyerahkan pulau ini kepada pihak Inggeris untuk ditadbir. Rodney Mundy, seorang laksamana Inggeris, kemudian telah melawat pulau ini dan memberi nama bandar ini sebagai Victoria sempenan menghormati Ratu Victoria.  Namun  ketika penjajahan Jepun di Borneo bermula tanggal 3 Januari 1942 sehingga Jun 1945, pihak Jepun telah mendudukinya dan menjadi sebahagian dari markas ketenteraan Borneo Utara oleh Tentera Tentera 37 Jepun. During the Pertempuran Labuan telah dibebaskan oleh Divisi ke-9 Angkatan Tentera Australia Kedua pada 10 Jun 1945 dan diletakkan dibawah Pemerintahan Ketenteraan Inggeris (Borneo) sehingga 15 Julai 1946, apabila ia telah dimasukkan kedalam Koloni Mahkota Borneo Utara. Ketika waktu ini, kerajaan koloni mahkota telah dibentuk semula dan kebanyakan dari infrastruktur yang musnah di bandar Victoria telah dibangunkan kembali. Pulau Labuan kemudiannya menjadi sebahagian dari kawasan di negeri Sabah dan pada tahun 1963, Sabah sendiri telah bersama dengan Singapura, Sarawak dan Semenanjung Tanah Melayu membentuk Persekutuan Malaysia. Namun, pada 1984, pulau Labuan telah diserahkan kepada Kerajaan Persekutuan Malaysia untuk digolongkan dalam Wilayah Persekutuan bersama dengan Kuala Lumpur dan Putrajaya. Ia telah dideklarasikan sebagai pusat kewangan luar pesisir bertaraf antarabangsa dan kawasan zon bebas berdagang pada tahun 1990 untuk membantu pertumbuhan pesat Bandar Victoria.
Kenta Ito

Kerjaya kelab

Pada tahun 2018, Kenta Ito menyertai kelab berpangkalan di Wilayah Shizuoka yang beraksi dalam Liga J., Shimizu S-Pulse.
Gudalur, Theni

Demografik 2001

Menurut bancian India pada tahun 2001, Gudalur memiliki bilangan penduduk seramai 35,442. Dari jumlah tersebut, kaum lelaki membentuk 50% dari jumlah keseluruhan populasi dan wanita seramai 50%.

Pendidikan 2011

Menurut bancian India pada tahun 2001 Gudalur memiliki kadar pendidikan (kebolehan membaca) 60%, melebihi kadar purata kebangsaan 59.5%; dengan 58% lelaki dan 42% wanita mampu membaca. 10% dari populasi berusia di bawah 6 tahun. (2001)
James Dean

Kehidupan awal

James Byron Dean dilahirkan pada 8 Februari 1931 di Marion, Indiana, dan merupakan anak tunggal kepada Winton Dean (17 Januari 1908 – 21 Februari 1995) dan Mildred Marie Wilson (15 September 1910 – 14 Julai 1940). Beliau merupakan berdarah Inggeris dengan sedikit campuran darah Jerman, Ireland, Scotland dan Welsh. Enam tahun selepas bapanya meninggalkan kerja perladangan untuk menjadi juruteknik pergigian, Dean dan keluarganya telah berpindah ke Santa Monica, California. Beliau telah pergi ke Sekolah Awam Brentwood di Brentwood, Los Angeles, California, sebelum dipindahkan ke Sekolah Rendah McKinley. Dean sangat rapat dengan ibunya. Menurut DeAngelis, ibunya merupakan "satu-satunya orang yang dapat memahami beliau". Pada tahun 1938, ibunya mengalami sakit perut dan kehilangan berat badan. Ketika berusia sembilan tahun, ibu Dean meninggal dunia akibat barah rahim.
Tidak mampu untuk menjada anaknya, bapa Dean telah menghantar beliau untuk tinggal bersama ibu dan bapa saudaranya, Ortense dan Marcus Winslow, di Fairmount, Indiana. Semasa zaman remajanya, Dean mempunyai hubungan yangr rapat dengan pastor Rev. James DeWeerd, yang banyak mempengaruhi Dean terutama minatnya dalam laga lembu, lumba kereta dan teater. Menurut Billy J. Harbin, Dean mempunyai "sebuah hubungan rapat dengan pastornya, yang bermula pada tahun senior sekolah tinggi dan bertahan bertahun lamanya". Dakwaan hubungan seksual mereka telah dibangkitkan menerusi buku Boulevard of Broken Dreams: The Life, Times, and Legend of James Dean (1994) oleh Paul Alexander. Pada tahun 2011, dilaporkan, Dean menceritakan kepada Elizabeth Taylor bahawa beliau pernah didera secara seksual oleh seorang ahli agama kira-kira dua tahun selepas kematian ibunya. Laporan lain turut mendakwa bahawa beliau telah didera secara seksual oleh DeWeerd semasa kanak-kanak atau mempunyai hubungan seksual ketika Dean remaja.
Dean merupakan pelajar popular di sekolahnya. Beliau bermain besbol, bola keranjang serta terlibat dalam pengajian drama dan bertanding pengucapan awam melalui Persatuan Forensik Sekolah Tinggi Indiana. Selamat tamat belajar di Sekolah Tinggi Fairmount pada Mei 1949, beliau berpindah ke California bersama anjing peliharaannya, Max, untuk tinggal bersama bapa dan ibu tirinya. Beliau telah mendaftar masuk ke Kolej Santa Monica (SMC) untuk jurusan pra undang-undang. Beliau kemudiannya berpindah ke UCLA untuk satu semester dan menukar kepada jurusan drama, yang menyebabkan hubungannya dengan bapanya menjadi renggang. Semasa di UCLA, Dean dipilih untuk melakonkan watak sebagai Malcolm dalam Macbeth. Dalam masa yang sama, beliau turut mula berlakon dalam bengkel James Whitmore. Pada Januari 1951, beliau menarik diri dari UCLA untuk menjadi pelakon sepenuh masa.
Sekolah Menengah Kebangsaan Kubang Bemban

Sejarah

Sekolah Menengah Kebangsaan Kubang Bemban telah ditubuhkan pada tahun 2001 dan merupakan sekolah kawalan PPD. Sekolah Menengah Kebangsaan Kubang Bemban telah dirasmikan oleh Datuk Seri Hishamuddin Tun Hussin dan sekaligus dijadikan sekolah angkat menteri pelajaran. Pada awal penubuhannya bilangan pelajar yang belajar di sekolah ialah seramai 172 orang. Peningkatan pelajar yang memohon untuk belajar di sekolah bertambah dari setahun ke setahun dan bilangan pelajar sekarang ialah seramai 1140 orang.
Dracula

Drakula merupakan watak vampir penghisap darah yang tampil dalam novel Dracula karya Bram Stoker tahun 1897. Drakula adalah seorang wbangsawan vampir yang diceritakan berasal dari bandar Transylvania yang terletak di Romania. Kelemahan Drakula ialah bawang putih, salib dan roti sakramen. Dia lebih lemah pada waktu siang namun cahaya matahari tidaklah terlalu berbahaya baginya. Watak ini kemungkinan diilhamkan Vlad Ţepeş, putera yang memerintah Wallachia pada abad ke-15 dengan kuku besi.
Filem Sesejuk Air Mata Ibu

Pengarah

Filem Sesejuk Air Mata Ibu diarah oleh pengarah A. Rahim pada 1981.
Masjid Umar

Sejarah

Pada tahun 638 masihi, selepas beberapa tahun kewafatan Nabi Muhammad s.a.w., tentera Islam mengepung Baitulmuqaddis. Ketua Gereja Baitulmuqaddis, Sophronius, menyerahkan kota itu selepas kepungan yang singkat. Cuma terdapat satu syarat iaitu perbincangan mengenai penyerahan itu mestilah menerusi Khalifah Saidina Umar Al Khatab sendiri, khalifah kedua Islam.
Saidina Umar memasuki Baitulmuqaddis dengan berjalan. Tidak ada pertumpahan darah dan tidak ada pembunuhan oleh tentera Islam. Sesiapa yang ingin meninggalkan Baitulmuqaddis dengan segala harta benda mereka, dibenarkan berbuat demikian. Sesiapa yang ingin terus tinggal dijamin keselamatan nyawa, harta benda, dan tempat beribadat mereka. Semua ini terkandung dalam Perjanjian Umariyya.
Mengikut cerita, Saidina Umar kemudiannya menemani Sophronious ke gereja Church of the Holy Sepulchre yang mana Saidina Umar ditawarkan bersolat di dalamnya. Saidina umar menolak takut akan timbulnya syak wasangka yang dapat menjejaskan penggunaan gereja itu sebagai tempat beribadat penganut Kristian. Saidina Umar sebaliknya menunaikan solat di sebelah selatan gereja tersebut yang kini merupakan tapak Masjid Umar di Baitulmuqaddis.
Saidina Umar kemudiannya pergi ke Al Haram Al Sharif.

Kekeliruan

Ramai yang menganggap apabila Saidina Umar menolak untuk bersembahyang di dalam Gereja Church of the Holy Sepulchre beliau bersolat di Al Haram Al Sharif yakni di tempat yang kemudiannya dibina Qubbah As-Sakhrah atau Masjid Al-Aqsa. Tetapi lebih ramai menganggap bahawa tempat yang Saidina Umar bersolat itu ialah Qubbah As-Sakhrah termasuklah orang bukan Islam. Tanggapan mereka adalah salah! Saidina Umar tidak bersolat di Al Haram Al Sharif selepas menolak tawaran bersolat di dalam Gereja Church of the Holy Sepulchre sebaliknya beliau bersolat tidak jauh daripada gereja itu. Masjid Umar dan Qubbah As-Sakhrah ialah dua bangunan yang berbeza.
Cikulak Kidul

Poskod

Poskod yang digunakan di Cikulak Kidul adalah 45187. Terdapat buah desa di dalam daerah kecamatan Waled.
Saint-Franc

Saint-Franc ialah sebuah komun di jabatan Savoie di bahagian Rhône-Alpes, tenggara Perancis.
Parasit usus

Parasit usus ialah parasit yang menduduki salur perut usus di dalam manusia dan di dalam haiwan lain. Ia boleh hidup di dalam seluruh badan, tetapi paling memilih dinding usus. Cara pendedahan termasuk: pengingesan daging kurang masak, peminuman air terjangkit, dan penyerapan kulit. Dua jenis utama parasit usus ialah helmin dan protozoon. Parasit usus boleh merosakkan atau menyakitkan perumahnnya.
Santa María de los Llanos

Santa María de los Llanos merupakan sebuah kawasan perbandaran yang terletak di Sepanyol dalam wilayah Cuenca, di komuniti autonomi Castile-La Mancha.
First Impressions of Earth

Rakaman

Album ini telah dirakamkan dalam tempoh hanya 10 bulan. The Strokes pada mulanya telah menetapkan untuk bekerjasama dengan Gordon Raphael, penerbit muzik bagi dua album pertama mereka. Kemudiannya, gitaris Albert Hammond, Jr. memperkenalkan mereka kepada pemenang Grammy Award iaitu penerbit David Kahne (Paul McCartney, Tony Bennett, Sublime), yang bergabung dan berganding bahu bersama Raphael. Walau bagaimanapun, kolaborasi ini tidak berhasil maka Raphael mengambil keputusan untuk mengundur diri. Hasilnya, majoriti lagu dalam album ini diterbitkan oleh Kahne.
Zdzieszowice

Zdzieszowice merupakan sebuah bandar yang terletak di wilayah Opole, Poland.
Ribut Washi (2011)

Sejarah Meteorologikal

Pada 12 December 2011, Pusat Amaran Taufan Bersama melaporkan bahawa angin tropika telah terbentuk kira-kira 945 km (585 batu) ke tenggara Guam. Pada hari itu, JTWC melaporkan tentang kemurungan tropika. Sepanjang tempoh 24 jam akan datang, kemurungan terus sengit sebelum JTWC melaporkan pada 14 Disember, bahawa kemurungan telah menjadi ribut tropika.
Sekolah Kebangsaan Seremban 2A

=Sejarah

Bangunan sekolah ini mula dibina pada Februari 2001 dan siap sepenuhnya pada Februari 2003.Sekolah ini dibina oleh pihak pemaju berdasarkan konsep 'design and build'.Ia mula beroperasi pada 10 Februari 2003.
Pendaftaran awal pelajar telah bermula pada 3 Januari 2003 setelah menerima kemasukan awal pelajar seramai 450 pelajar serta 20 orang guru.
Tahun 2008 menyaksikan bilangan pelajar bertambah sehingga 920 orang dan penambahan tenaga pengajar seramai 55 orang.Sebanyak 25 kelas telah dibuka dari tahun 1 hingga tahun 6 yang meliputi pelajar berbilang kaum dan bangsa .

Pencapaian

Pada tahun 2014, sekolah ini telah diiktiraf ' Sekolah Kluster Kecemerlangan' dan membuahkan hasil pencapaian 5A seramai 61 orang pada tahun 2015 dan telah dinobatkan 'Sekolah Terbaik Dalam Kalangan Terbaik' pada tahun 2016 oleh Menteri Besar Negeri Sembilan Sekolah ini kebitaraan Bahasa Inggeris dan juga Boling.
Sharifah Hanim

Kehidupan awal

Beliau diputerikan di Bandar Diraja Arau, Perlis pada 1935 daripada bondanya, Sharifah Amina binti Syed Abbas Al-Sagoff yang merupakan isteri ketiga kepada Tuanku Syed Hamzah Jamalullail. Beliau mendapat pendidikan di Kolej Sultan Abdul Hamid sehingga peringkat Senior Cambridge. Beliau juga pernah bertugas sebagai juruhebah sambilan di Radio Malaysia dan juga sebagai operator telefon di Bank Negara Malaysia. Beliau juga merupakan juara pertandingan Ratu UMNO pada tahun 1956.

Perkahwinan dan kerjaya

Beliau pernah mendirikan rumahtangga pada tahun 1957 dengan Jazamudin Baharuddin yang merupakan seorang penulis dengan nama pena, Adi Muara. Hasil daripada perkahwinan ini, beliau dan suami telah dikurniakan dua orang cahaya mata perempuan iaitu Sulasteri dan Sita Asma. Suami beliau telah memperkenalkannya kepada dunia perfileman dan filem Masam-Masam Manis merupakan kemuncak populariti beliau dalam industri perfileman Melayu pada tahun 1965. P. Ramlee sendiri telah mendapatkan kebenaran daripada pihak Istana Perlis sebelum beliau memulakan pengambaran filem berkenaan. Jodoh beliau bersama suaminya tidak berpanjangan dan pada tahun 1974, mereka bercerai. Penglibatan beliau dalam dunia lakonan agak terhad kerana beliau lebih menumpukan perhatian terhadap anak-anaknya. Selepas penutupan Studio Merdeka, beliau berhenti berlakon dan menceburkan diri dalam bidang perniagaan.

Kematian

Beliau mangkat di Kuala Lumpur akibat masalah kencing manis, darah tinggi dan hati dalam usia 69 tahun. Setelah dua bulan gering, beliau mangkat pada tahun 2003. Sebelumnya, beliau pernah menderita masalah tulang pinggul akibat terjatuh. Jenazah beliau telah dibawa ke Perlis dan dimakamkan di Makam Diraja Lama Arau.
Peluru berpandu Mistral

Inventori

Mistral mula dikeluarkan bermula pada tahun 1989 dan kini digunakan oleh lebih 37 buah angkatan tentera dari 25 buah negara (lapan buah negara Eropah, lapan buah negara Asia-Pasifik, lima buah Amerika Selatan, tiga buah di Timur Tengah), termasuk Austria, Belgium, Kor Marin Brazil, Chile, Colombia, Cyprus, Ecuador, Estonia, Finland, Perancis, Hungary, Indonesia, Maghribi, New Zealand, Norway, Oman, Pakistan, Korea Selatan, Singapura, Sepanyol, dan Venezuela.

Prestasi tempur

Kegunaan operasi Mistral terdiri daripada jumlah tembakan melebihi 2,000 buah peluru berpandu dengan kadar kejayaan 95% semasa latihan
Peluru berpandu Mistral telah digunakan oleh tentera Rwanda dalam Perang Congo Kedua yang mana telah berjaya menembak jatuh sebuah pesawat BAe Hawk milik Tentera Udara Zimbabwea pada 23 Mac, 1999.

Sistem Pertahanan Udara Kapal Selam

Pada 26 September 2012 DCNS bertempat di kilang syarikat, Le Mourillon mengumumkan rancangan untuk mereka dan membina sebuah senjata pertahanan udara berasaskan kelongsong pada kapal selam yang berpanduan peluru berpandu Mistral. Konsep ini menyerupai Peluru Berpandu Luncuran Udara Lancaran Kapal Selam buatan Britain yang dibangunkan oleh Vickers pada tahun 1970-an dan diuji pada HMS Aeneas dan tiga buah kapal selam kelas-Gal.
Torroella de Montgrí

Torroella de Montgrí merupakan sebuah kawasan perbandaran yang terletak di Sepanyol dalam daerah Baix Empordà, wilayah Catalonia.
Sekolah Rendah Agama Bersepadu Kluang

Sejarah

Sekolah Agama Bersepadu Kerajaan Johor mula diperkenalkan di negeri Johor hasil dari keputusan majlis Mesyuarat Kerajaan (EX.CO) Johor ringkasan mesyuarat (RM) Bil.2226/98
Justeru pada 4 JAnuari 1999, Sekolah Rendah Agama Bersepadu Kerajaan Johor telah memulakan sesi persekolahannya yang pertama di lapan buah sekolah di seluruh Negeri Johor dengan sebuah sekolah di setiap daerah
Oleh itu,penubuhan SRAB merupakan satu langkah yang paling tepat untuk meletakkan sistem pendidikan agama di Negeri Johor ke satu tahap yang paling kukuh dalam arus perdana sistem pendidikan masa kini
Semoga dengan penubuhan SRAB ini,dapat melahirkan satu generasi yang seimbang dari segi inteleks,rohani,emosi dan jasmani

Pencapaian

Pelajar-pelajar telah berjaya menaikkan nama sekolah dari pelbagai pertandingan termasuklah nasyid,berzanji,bercerita kisah nabi,choral speaking dan terutamanya bercerita bahasa arab yang telah berjaya masuk ke peringkat kebangsaan sekaligus menjadi juara.Hal ini juga telah memenuhi halaman surat khabar.PIBG Srab Kluang juga lebih aktif sejak kebelakangan ini.PIBG SRAB Kluang juga kini mempunyai facebook tersendiri.Boleh dicari dibahagian carian "PIBG Srab Kluang" untuk maklumat lebih lanjut tentang aktiviti-aktiviti yang dijalankan.
Selain itu , pelajar pelajar Srab Kluang juga telah banyak mewakili pertandingan pertandingan sukan seperti Olahraga , Bola Jaring , Taekwando, Ihtifal Riyadhi dan banyak lagi .
Kampung Tebing Rebak

Kampung Tebing Rebak ialah sebuah kampung yang terletak di Teluk Intan, Perak Darul Ridzuan. Sekolah Kebangsaan Tebing Rebak merupakan sebuah sekolah rendah yang terletak di kampung ini.
Giacomo Meyerbeer

Giacomo Meyerbeer (lahir September 5, 1791 – Mei 2, 1864) adalah seorang penggubah opera ternama berasal dari Jerman yang juga merupakan salah seorang pelopor Opera Agung.

Biografi

Meyerbeer dilahirkan di dalam keluarga Yahudi di Tasdorf, sebuah pekan yang berhampiran dengan bandar Berlin. Nama kelahiran beliau didaftarkan sebagai Jacob Liebmann Beer. Bapa beliau Jacob Judah Herz Beer (1769-1825) adalah seorang penasihat kewangan yang kaya raya manakala ibu beliau, Amalia Liebmann Meyer Wulff (1767-1854) juga datang dari keluarga elit yang kaya. Adik beradik Meyerbeer termasuklah seorang ahli astronomi, Wilhelm Beer dan penyajak Michael Beer.
Meyerbeer membuat kemunculan pertama beliau ketika berusia 9 tahun dengan bermain muzik untuk konsert Mozart di Berlin. Di dalam usia belia, Beer belajar muzik di bawah seliaan penggubah dan konduktor muzik, Antonio Salieri. Beliau juga belajar muzik dari pakar muzik Jerman yang juga sahabat baik Goethe, Carl Friedrich Zelter. Menyedari hakikat bahawa pemahaman di dalam opera Itali adalah penting untuk kerjaya muzik, beliau kemudiannya meneruskan pengajian muzik di Itali untuk beberapa tahun. Di situlah beliau mula menggunakan nama pertama "Giacomo". Nama 'Meyer' mula diguna beliau selepas kematian moyangnya. Pada ketika itu juga beliau mula membiasakan diri kerja-kerja kontemporari Gioacchino Rossini yang amat menarik minatnya.
Nama Meyerbeer mula menjadi terkenal selepas persembahan opera beliau yang berjudul Il crociato in Egitto (persembahan pertama di Venice pada tahun 1824, kemudiannya di London dan Paris pada tahun 1825; yang juga merupakan opera terakhir dipersembahkan oleh penyanyi kastrato). Kemahsyuran beliau mendadak dengan opera yang berjudul Robert le Diable (libreto ditulis oleh Eugène Scribe dan Casimir Delavigne), dihasilkan di Paris pada tahun 1831 dan dianggap oleh sesetengah orang sebagai opera Agung yang pertama), walaupun pujian sebenar patut diberikan kepada penggubah Daniel Auber untuk opera La muette de Portici.
Lakuran muzik dramatik, komplot melodramatik dan pementasan mewah adalah corak formula yang kerap Meyerbeer ulangi dalam opera-opera beliau, contohnya Les Huguenots (1836), Le prophète (1849), dan L'Africaine, (dipersembahkan selepas kematian beliau pada tahun 1865). Semua opera ini dipersembahkan di peringkat antarabangsa pada sepanjang abad ke-19, termasuklah Le pardon de Ploërmel (1859). Namun, oleh kerana opera-opera ini terlalu mahal untuk dipentaskan, termasuk memerlukan ramai penyanyi-penyanyi utama, dan juga kerana serangan konsisten daripada pengikut-pengikut Richard Wagner, minat orang ramai kepada opera-opera ini lama kelamaan beransur pudar.
Sinar Mas

Kedermawanan

Baru-baru ini syarikat itu telah mencipta Yayasan Eka Tjipta, sebuah yayasan dermawan yang menumpukan kepada Pendidikan, Kemiskinan dan Tenaga Boleh Diperbaharui. Jaya Suprana dari Muzium Rekod Indonesia (MURI) menyampaikan sijil kepada Yayasan Eka Tjipta, sebuah organisasi bukan keuntungan di bawah salah satu konglomerat terbesar di dunia, Sinar Mas, untuk memberikan "jumlah biasiswa terbesar bagi pelajar sarjana semasa tempoh tertentu".
Corneilla-de-Conflent

Corneilla-de-Conflent merupakan sebuah komun di jabatan Pyrénées-Orientales di selatan Perancis.
Angkut udara

Angkut udara adalah penghantaran tersusun bekalan tentera atau anggota tentera terutamanya melalui pesawat pengangkut tentera.
Angkutan udara mengandungi dua jenis yang berbeza, iaitu angkut strategik dan angkut taktikal. Biasanya, angkut strategik melibatkan material bergerak jarak jauh (seperti diseluruh atau diluar benua atau kancah), manakala angkut taktikal di fokuskan pada atur gerak sumber dan material ke lokasi tertentu dengan ketepatan yang tinggi.
Bergantung pada situasi, bekalan angkut udara boleh dihantar dengan pelbagai cara. Setelah destinasi dan ruang udara persekitaran dianggap selamat, pesawat itu akan mendarat di sebuah lapangan terbang atau pangkalan udara yang sesuai untuk memunggah kargonya ke daratan. Apabila pesawat mendarat, atau mengagihkan bekalan ke kawasan tertentu dari zon pendaratan oleh pengangkutan permukaan yang bukan pilihan, pesawat kargo itu boleh menggugurkannya di tengah-tengah penerbangan menggunakan payung terjun yang dipasang pada kontena bekalan itu. Apabila terdapat sebuah kawasan tersedia yang luas di mana penerima yang dimaksudkan mempunyai kawalan tanpa rasa takut pihak musuh mengganggu pengumpulan dan/atau mencuri barang, kapal terbang itu boleh mengekalkan penerbangan altitud normal dan hanya menggugurkan bekalan ke bawah dan membiarkan ia paracut ke darat. Walau bagaimanapun, apabila kawasan tersebut sudah terlalu kecil untuk kaedah ini, seperti juga pangkalan terpencil, dan/atau terlalu bahaya untuk mendarat, satu jatuhan Sistem Pengekstrakan Payung Terjun Altitud Rendah digunakan.
Merlimont

Merlimont merupakan sebuah komun di jabatan Pas-de-Calais di utara Perancis.